Nariadenie Rady (EHS) č. 1518/76
z 24. júna 1976
o uzavretí dohody vo forme výmeny listov týkajúcich sa článku 21 Dohody o spolupráci a článku 14 Dočasnej dohody medzi Európskym hospodárskym spoločenstvom a Alžírskou demokratickou ľudovou republikou a o dovoze otrúb a hrubej otrubovej múky s pôvodom v Alžírsku do spoločenstva
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 113,
so zreteľom na odporúčanie Komisie,
keďže Dohoda o spolupráci medzi Európskym hospodárskym spoločenstvom a Alžírskou demokratickou ľudovou republikou bola podpísaná 26. apríla 1976;
keďže dočasná dohoda [1] o postupnom vykonávaní obchodných ustanovení dohody o spolupráci podpísaná v ten istý deň vstupuje do platnosti 1. júla 1976;
keďže by sa mala uzavrieť Dohoda vo forme výmeny listov týkajúcich sa článku 21 dohody o spolupráci a článku 14 dočasnej dohody medzi Európskym hospodárskym spoločenstvom a Alžírskou demokratickou ľudovou republikou a o dovoze otrúb a hrubej otrubovej múky s pôvodom v Alžírsku do spoločenstva,
PRIJALA TOTO NARIADENIE:
Článok 1
Týmto sa v mene spoločenstva uzatvára Dohoda vo forme výmeny listov týkajúcich sa článku 21 dohody o spolupráci a článku 14 Dočasnej dohody medzi Európskym hospodárskym spoločenstvom a Alžírskou demokratickou ľudovou republikou a o dovoze otrúb a hrubej otrubovej múky s pôvodom v Alžírsku do spoločenstva.
Text dohody je pripojený k tomuto nariadeniu.
Článok 2
Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. [2]
Článok 3
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 24. júna 1976